CELEX: 62017TN0619
Language: da
Date: 2017-09-09 00:00:00
Title: Sag T-619/17: Sag anlagt den 9. september 2017 — Fuente Martín m.fl. mod SRB

8.1.2018   
            
            
               DA
            
            
               Den Europæiske Unions Tidende
            
            
               C 5/44
            
         Sag anlagt den 9. september 2017 — Fuente Martín m.fl. mod SRB
   (Sag T-619/17)
   (2018/C 005/59)
   Processprog: spansk
   
      Parter
   
   
      Sagsøgere: Juan Antonio de la Fuente Martín (Madrid, Spanien) og 525 andre sagsøgere (ved advokaterne M. Durán Muñoz og M. Duran Campos)
   
      Sagsøgt: Den Fælles Afviklingsinstans (SRB)
   
      Sagsøgernes påstande
   
   
               —
            
            
               Den Fælles Afviklingsinstans’ afgørelse (SRB/EES/2017/08) truffet på eksekutivmødet den 7. juni 2017, delvist og mangelfuldt offentliggjort den 12. juli 2017, hvorved der blev vedtaget en afviklingsordning for Banco Popular Español S.A., annulleres, idet den fratages sine virkninger, og trækkes tilbage, og aktionærerne og indehaverne af kapitalinstrumenter gives henholdsvis deres aktier og kapitalinstrumenter tilbage, idet de således i det hele får deres rettigheder genoprettet.
            
         
               —
            
            
               Subsidiært fastslås det, at SRB har forvoldt aktionærerne og indehaverne af værdipapirer i Banco Popular Español S.A. skade, for hvilken SRB skal yde erstatning i henhold til artikel 87 i forordning nr. 806/2014 af 15. juli 2017, og følgelig tilpligtes Den Europæiske Union at betale erstatning til sagsøgerne for et beløb svarende til værdien af de aktier og kapitalinstrumenter, som de var indehavere af på tidspunktet for vedtagelsen af den anfægtede afgørelse, eller i givet fald subsidiært betale erstatning for et beløb svarende til den økonomiske værdi, som de ville have beholdt, hvis det finansielle institut havde været underlagt en almindelig insolvensprocedure på tidspunktet for vedtagelsen af den anfægtede afgørelse.
            
         
      Søgsmålsgrunde og væsentligste argumenter
   
   Søgsmålsgrundene og de væsentligste argumenter er de samme som dem, der er gjort gældende i sag T-478/17, Mutualidad de la Abogacía og Hermandad Nacional de Arquitectos Superiores og Químicos mod Den Fælles Afviklingsinstans, T-481/17, Fundación Tatiana Pérez de Guzmán og Bueno og SFL mod Den Fælles Afviklingsinstans, T-482/17, Comercial Vascongada Recalde mod Kommissionen og Den Fælles Afviklingsinstans, T-483/17, García Suárez m.fl. mod Kommissionen og Den Fælles Afviklingsinstans, T-484/17, Fidesban m.fl. mod Den Fælles Afviklingsinstans og T-497/17, Sánchez del Valle og Calatrava Real State 2015 mod Kommissionen og Den Fælles Afviklingsinstans og T-498/17, Álvarez de Linera Granda mod Kommissionen og Den Fælles Afviklingsinstans.